《废寺十首 其六》
明代·胡应麟

松风随曳杖，伏翼走危栏。古寺何年废，空门尽日寒。

流泉交井灶，坠雪拥林峦。欲叩西来意，寥寥竺法兰。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。